靜樂用元韵爲勸學之什再和
作者：鄭清之
朝代：宋

paragraphs: 士惟食志非食力，於陵奚事親屨織。
靜樂一門自師友，簣進不爲子貢息。
元仲季方從太丘，海內人士俱願識。
案上惟作羽籥聲，室中定無鉏箒色。
申旦督課如園蔬，子夜程書過衡石。
舉似翁嫗笞其兒，教育英才笑安得。
文獻超羣王謝家，韋布當磨鐵硯墨。